**Iestājpārbaudījums *uz 8. klasi, latviešu valoda***

**Iestājpārbaudījuma programma**

Iestājpārbaudījuma mērķis

Novērtēt izglītojamo zināšanu un prasmju kopumu, atbilstoši Ministru kabineta 2018. gada 27.novembra noteikumu Nr. 747 „Noteikumi par valsts pamatizglītības standartu un pamatizglītības programmu paraugiem” prasībām mācību priekšmetu standartā *Latviešu valoda.*

Iestājpārbaudījuma adresāts

Iestājpārbaudījumu veic pretendenti, atbilstoši Rīgas valsts vācu ģimnāzijas Uzņemšanas kārtībai (5.04.2022.) uzņemšanai vispārējās pamatizglītības 2. posma (7.-9.klase) izglītības programmā Rīgas Valsts vācu ģimnāzijā

Darba uzbūve

Darbs veidots *latviešu* *valodā*, tam ir viens variants. Izpildei paredzētais laiks ir 30 minūtes. Iestājpārbaudījuma darba daļu īpatsvars un izpildei paredzamais laiks.

|  |  |  |
| --- | --- | --- |
| Daļa | Daļas īpatsvars% | Izpildes laiks,min |
| Valodas lietojums | 75 - 80 | 20 -25 |
| Rakstīšana | 20 - 25 | 5 -10 |
| Kopā | 100 | 30 |

Uzdevumu veidi

|  |  |
| --- | --- |
| Uzdevumu veidi | Īpatsvars visā darbā, % |
| Atbilžu izvēles | 25 - 30 |
| Ievietošanas/ savietošanas | 25 - 30 |
| Tukšo vietu aizpildīšanas | 25 - 30 |
| Tekstveide | 10 - 15 |

Palīglīdzekļi, kurus atļauts izmantot iestājpārbaudījuma laikā

Darbs veicams ar zilas vai melnas krāsas pildspalvu. Pie izglītojamajiem no brīža, kad ir pieejams pārbaudījuma materiāls līdz pārbaudījuma beigām, nedrīkst atrasties saziņas un informācijas apmaiņas ierīces.

Vērtēšanas kārtība

Iestājpārbaudījumu vērtē saskaņā ar iestājpārbaudījuma komisijas izstrādātiem vērtēšanas kritērijiem.

|  |  |
| --- | --- |
| Daļa | Kritēriji |
| Valodas lietojums | * Punktu iegūst par katru pareizi izvēlēto un atzīmēto vārdu vai vārda gramatisko formu atbilstoši dotajam tekstam.
* Punktu iegūst par katru saturiski un gramatiski pareizi

izvēlēto un tukšajā vietā tekstā ierakstīto vārdu bez pareizrakstības kļūdām. |
| Rakstīšana | * Punktu iegūst par pareizi izveidotu teikuma uzbūvi bez pareizrakstības kļūdām un par pareizi izlocītu darbības vārdu.
 |

Iestājpārbaudījuma saturs

**Tiek pārbaudīts valodas lietojums šādu tēmu ietvaros:**

1. Tēma. Morfoloģija.
	1. Vārdšķiras. Iedalījums- patstāvīgi vārdi, palīgvārdi, izsauksmes vārdi./Prot saskatīt un izmantot tekstā dažādu vārdšķiru vārdus, prot tos uzrakstīt.
	2. Darbības vārds. Darbības vārda pamatforma – nenoteiksme, darbības vārda personas, darbības vārdu laiki īstenības izteiksmē, darbības vārdu izteiksmes, darbības vārdu locīšana. /Prot saskatīt tekstā darbības vārdus, noteikt to pamatformas, veidot darbības vārdu vienkāršos un saliktos laikus, prot izmantot darbības vārdus dažādās izteiksmēs, zina par darbības vārda konjugācijām, prot rakstīt darbības vārdus dažādās formās.
	3. Darbības vārds divdabja formā./ Pazīst darbības vārdu divdabju formas, prot tās ortogrāfiski pareizi uzrakstīt.
2. Tēma. Sintakse.
	1. Teikuma locekļi. / Prot noteikt teikuma gramatisko centru.
	2. Vienlīdzīgi teikuma locekļi un to saistīšanas līdzekļi. /Saskata teikumā un prot veidot teikumus ar vienlīdzīgiem teikuma locekļiem, zina to saistīšanas līdzekļus, prot likt pieturzīmes.
	3. Divdabja teiciens./ Saskata tekstā, prot veidot teikumus ar divdabja teicienu, prot tos atdalīt ar pieturzīmēm.
	4. Tiešā runa./ Saskata tekstā, prot veidot tiešās runas teikumus, prot likt pieturzīmes.

|  |  |
| --- | --- |
| Daļa | Pārbaudāmās prasmes |
| Valodas lietojums | * lieto valodas gramatiskos un leksiskos resursus
* lieto zināšanas par valodas struktūru, teikumu uzbūvi, leksiku
 |
| Rakstīšana | * veido pareizus teikumus, ievērojot gramatiskos likumus
 |